
KINNITATUD 
SA Eesti Teadusagentuuri juhatuse 02.02.2026
käskkirjaga nr 1.1-4/26/23
„Teadus-, arendus- ja innovatsioonitegevuste tulemuste rakendamise võimekuse tõstmine ühiskonnas ning selleks soodsa poliitikakeskkonna loomine“ (RITA+) 
alategevuse 1 „Eesti ühiskonna või majanduse väljakutsete lahendamiseks interdistsiplinaarsete rakendusuuringute tellimine“
RAKENDUSUURINGU LÄHTEÜLESANDE VORM[footnoteRef:2] [2:  selle täidavad rakendusuuringu probleemipüstituse esitanud partner(id) RITA+ alategevuse 1 raames esitatud probleemipüstituse alusel ] 

[image: ]
	Probleemipüstituse pealkiri

	Eluasemevaldkonna seiresüsteemi loomine

	Lahendatavad probleemid	

	Eluasemepoliitika strateegia[footnoteRef:3] (valmimisel) ja värskelt valminud analüüs „Eesti taskukohase ja kättesaadava eluasemepoliitika võimaluste analüüs“ on välja toonud eluasemevaldkonna peamised probleemid:[footnoteRef:4]  [3:  Eluasemepoliitika | Kliimaministeerium]  [4:  Vt https://kliimaministeerium.ee/elukeskkond-ringmajandus/ehitus-ja-elukeskkond/eluasemepoliitika. ] 

1) kasvavates suuremates linnastutes (linnad ja nende lähivallad), kasvab puudus taskukohastest eluasemetest; 
2) kahanevates regioonides, nagu äärealad ja maapiirkonnad aga ka väikelinnad, vähenevad finantseerimisvõimekus, eluasemete kvaliteet ja turu huvi arendada ja renoveerida eluasemeid. Täpsemalt: 
· kallinevad eluasemehinnad linnapiirkondades, eriti linnapiirkondade siselinnades ja uuselamukvartalites;
· tihendamine ja uutes eluruumides elamispinna vähenemine on potentsiaalseks ohuks elukeskkonna kvaliteedile;
· nõukogudeaegsed kortermajad piirkonnad ei ole kaasaegsed, nende renoveerimis- ja kaasajastamisprotsessid on aeglased;
· kasvav sotsiaalmajanduslik ruumiline segregatsioon – ühelt poolt Eesti erinevate regioonide vahel, teisalt linnaregioonide siseselt;
· eluaseme hinna tõttu toimub (sporaadiline) valglinnastumine, suureneb igapäevane mobiilsus linna ja linnu ümbritsevate omavalitsusüksuste vahel, see on koormav keskkonnale ning vähendab linnade elamisväärsust; 
· arendajad pole huvitatud väljaspool suuri linnu investeerimisest, keskkond neis paigus on kaasajastamata ja  vähendab nende piirkondade atraktiivsust;
· suured regionaalsed käärid eluasemete taskukohasuses, kvaliteedis ja kättesaadavuses vähendavad pikas perspektiivis riigi regionaalset konkurentsivõimet ja piiravad majanduslikku arengut ning tööjõu pakkumisi ja elanike heaolu ning elukvaliteeti.
Riik peab tagama, et õiguslikud vahendid – planeerimis- ja ehitusseadus, eluasemestrateegia ja finantseerimismehhanismid – toetaksid pikaajalisi investeeringuid taskukohaste ja energiatõhusate eluasemete rajamisse. Lisaks on riigi ülesanne koordineerida ELi vahendite jaotust, luues rahalise stiimuli ja õigusliku selguse, mis võimaldab omavalitsustel ja arendajatel  elamumajanduses tõhusalt osaleda. 
Käesoleval hetkel puudub Eestis seiremehhanism, mis jälgiks, kuidas meetmed ja investeeringud ning muud tegurid eluasemevaldkonna arengut suunavad. Turuhuvide ja elanikkonna vajaduste tasakaalustamiseks on tähtis, et riigi ja omavalitsuste eluasemestrateegia põhineb hetkeolukorra ja trendide analüüsil ning meetmete mõju seirel, mis võtavad arvesse eluasemete ruumilist kvaliteeti (sh elamisruumi funktsionaalsus ja esteetika elaniku perspektiivist), terviklahenduse keskkondlikku, sotsiaalset ja majanduslikku mõju ning  jätkusuutlikkust. Vajadus on tervikliku, erinevaid süsteeme ja mõõdikuid ühendava arengute jälgimise süsteemi järgi.
Täna puudub ülevaade:
· eluasemevaldkonna trendidest ajas, 
· riigil ja/või KOVil sekkumise vajadusest ja võimalustest, 
· kavandatavate maakasutuspoliitika muudatuste, ruumiplaneerimise, toetusmeetmete vm poliitikameetmete tegelikust ja prognoositavast mõjust arengutrendidele;
· riikliku renoveerimiskava täitmisest,
· eluasemepoliitika elluviimisest.
Tulenevalt EL direktiividest nagu EPBD, EED jt on vajalik riiklikult seirata erinevaid elukeskkonda puudutavaid mõõdikuid, mis hindavad meetmete, investeeringute ja toetuste mõju. Näiteks hoonete energiatõhususe direktiivi raames koostatav riiklik hoonete renoveerimiskava sisaldab endas vajadust seirata energiaostu- ja renoveerimisvõimetuid leibkondi, renoveerimistegevuse jaotust piirkonniti, tervikrenoveerimise võimekust üle Eesti, osalise renoveerimise vajadust korterelamutes ja üksikelamutes jpm. Täna puudub selleks vajalik analüüsimehhanism ja asjakohased mõõdikud.
Seiresüsteemil ja mõõdikutel oleks oluline roll ka omavalitsuste eluasemekavade ja toetusmeetmete kujundamisel ja rakendamisel (nt suunatud üüriabi ja leibkonnapõhised toetused).
Seiresüsteem oleks maa- ja ruumipoliitika elluviimise tööriist nii avalikule kui ka erasektorile, otsustajale ja investorile, aidates lahendada eluasemete kättesaadavuse ja taskukohasuse probleemistikku ning kujundada eluaseme valdkonna tulevikupilti Eestis.

	Eesmärk	

	Eesmärk on luua uus seiresüsteem koos mõõdikutega, mis oleks aluseks poliitika-, investeeringu- ja ruumiotsuste tegemisel riigi ja omavalitsuste tasandil ning meetmete kujundamisel ja rakendamisel, arvestades turumajanduslikku konteksti, turutõrkeid ja regionaalseid vajadusi. Eluasemete taskukohasus sõltub väga paljudest teguritest ja uus seiresüsteem peab pakkuma tervikvaate. 
· Uuringu raames tuleb luua tõenduspõhine andmestik, seiresüsteem ja mõõdikud, mille alusel eluasemepoliitika tulemuslikkust eri piirkondades mõõta ja suunata, tagada eluasemepoliitika strateegiline sidusus ning valmistuda EL MFF 2028-2034 raamistikus ette nähtud investeeringuteks Euroopa sotsiaalõiguste samba[footnoteRef:5] rakendamisel.  [5:  https://eur-lex.europa.eu/ET/legal-content/glossary/european-pillar-of-social-rights.html ] 

Andmestik koondab olemasolevaid andmeid (vt seosed nutika spetsialiseerumise valdkondadega),[footnoteRef:6] millele lisaks kogutakse ka uusi andmeid. Andmekogu hakkab haldama Maa- ja ruumiamet. Sihtrühmad on a) keskvalitsus, b) KOVid, c) kogukond (asumiseltsid, külaseltsid, jms), korteriühistud, d) arendaja, e) elanik. [6:  Uuring seostub järgmiste nutika spetsialiseerumise valdkondadega: digilahendused igas eluvaldkonnas; nutikad ja kestlikud energialahendused.] 

Rakendusuuringu alaeesmärgid on: 
· analüüsida võimalusi seiresüsteemi loomiseks, mis aitaks riigil ja KOVidel kujundada maakasutuse, ruumilise planeerimise ja eluasemepoliitikat ning sihipäraseid õiguslikke ja finantsmeetmeid kirjeldatud probleemide ennetamiseks ja lahendamiseks;
· luua mudel (ehk digitaalne seiresüsteem) ja testida (kas tervikuna või osaliselt) selle kasutatavust maakasutuse, ruumiplaneerimise ja toetusmeetmete otsustusprotsessides;
· kirjeldada mudeli abil tuvastatavad arengutrendid (nt maahõive, rahvastikuprognoosid erinevates piirkondades ja omavalitsustes, segregatsioon vms; mõõtmise jaoks töötatakse välja mõõdikud);
· hinnata lisaks maa kasutuspotentsiaali hindamisele ka kavandatava arendustegevuse ruumimõju lähtuvalt Davosi hindamissüsteemist[footnoteRef:7] – tulemusena mõistaksid avalik ja erasektor ühtemoodi arendustegevuse vajadust ja mõju, nii et suureneks otsustusprotsesside läbipaistvus ja väheneks vastandumine; [7:  Vt lähemalt https://davosdeclaration2018.ch/en/davos-baukultur-quality-system/. ] 

· prognoosivõimekuse mudelisse sisse ehitamine – annab võimaluse mängida läbi erinevaid tulevikustsenaariume, näiteks kuidas avaliku sektori toetuste muutmine võib mõjutada leibkondade käitumist või eluasemete hindu mõnes piirkonnas.

	Uurimisküsimused

	Uuringu skoobis on järgmised uurimisküsimused:
1. Milline on olemasolevate ruumiandmete kooskasutatavus, omavahel kokku toomise ja ühtedele alustele viimise võimalused? Kuidas koondada kokku olemasolev eluasemete rajamist, renoveerimist ning maksumust puudutav info,[footnoteRef:8] et oleks võimalik statistiliselt olukorda analüüsida ning samal ajal teekaarte modelleerida, direktiivide ja arengukavadega seonduvat jms seirata? [8:  Nt PLANIS, EHR, eluase.ut.ee, https://geoportaal.maaamet.ee/est/ruumiandmed-p1.html; tehingute andmebaas https://www.maaamet.ee/kinnisvara/htraru/; Statistikaameti asjakohane info nt rahvastiku, sissetulekute jm kohta (sh vähekindlustatud leibkondade vaade, rahvastikuprognoosid, elamistingimused jne); EISi korterelamute renoveerimisinfo – hetkel töös renoveerimise kaardirakendus; Avaleht | Minuomavalitsus – elanike vajadused ja rahulolu.] 

2. Millised andmed on mudeli loomise jaoks puudu? Milliseid uusi andmeid (k.a. mõõdikute valguses) oleks vaja koguda ja analüüsida, sh kvalitatiivsed andmed? 
3. Kuidas andmeid kogutakse, salvestatakse, päritakse ning kus lõpuks kuvatakse? Millised on õiguslikud takistused nt andmete kogumise, kasutamise ja kaitse osas). Kui teostatav  on välja pakutud mudel?
Uuring haakub alljärgnevate tööriistade arendustööga – kuidas viia need kooskõlaliselt üleriigilisele tasandile:
1. Arenguseire keskuse+ MARU loodud avalike teenuste kättesaadavuse tööriist. X-GIS 2.0 [tark]; Teenuste kättesaadavuse kaardirakenduse kirjeldus | Geoportaal | Maa- ja Ruumiamet Kohalike avalike teenuste kättesaadavuse tulevik - Arenguseire Keskus
2. Tartu teenuste kättesaadavuse tööriist. Teenuste kättesaadavus
3. TRAMi prognoosi tööriist, mis toetab uute planeeringuliste otsuste tuleviku mõju hindamist: Eesti andmepõhise ja avatud liikuvusmudeli prototüübi loomine

	
Tehnilised nõuded

	Taotlusvoor korraldatakse ETISes. Taotlus tuleb esitada eesti keeles. 
Taotlusvoor jääb avatuks kuni 28. aprill 2026 kell 17.00. 
Konkursil võivad osaleda:
a) Teadus- ja arendustegevuse ning innovatsiooni korralduse seaduse (TAIKS) mõistes teadus- ja arendusasutus[footnoteRef:9], evalveeritud rakenduskõrgkool või ülikool; [9:  Teadus- ja arendusasutus on käesoleva seaduse kohaselt juriidiline isik või asutus, mille vähemalt ühe teadus- ja arendustegevuse valdkonna kohta on tehtud positiivne evalveerimisotsus käesoleva seaduse § 16 lõike 7 kohaselt, välja arvatud ülikool ja evalveeritud rakenduskõrgkool.] 

b) asutuste konsortsium, mille juhtpartneriks on teadus- ja arendusasutus, evalveeritud rakenduskõrgkool või ülikool.

Kui üks TA asutus on juhtpartner mitmes taotluses, siis ei tohi meeskondade vahel olla kattuvust.

Kui osalev teadlane/uurimisrühm osaleb samal konkursil samaaegselt mitme konsortsiumi koosseisus, peab teisi osapooli sellest teavitama.
Kvalifikatsiooninõuded ja nõuded meeskonnale:
 Pakkuja peab moodustama teenuse osutamiseks meeskonna, mille liikmed peavad osalema isiklikult hankelepingu täitmisel. 

Meeskonnas peavad olema hõlmatud vähemalt järgmised rollid:
· Konsortsiumi juht
· projektijuht;
· sotsiaalteadlane või sotsiaalteadlased;
· IT- ja andmebaaside alase pädevusega ekspert;
· ruumiloome ekspert.
1) Konsortsiumi juhil peab olema:
 - doktorikraad (või akadeemiliselt samaväärne kraad) ruumilise planeerimise, linnauuringute,       geoinformaatika, sotsiaalteaduste või sellega tihedalt seotud erialal;
- varasem kogemus vähemalt ühe suuremahulise (≥300 000 euro) teadus- või rakendusuuringu juhtimisel viimase 7 aasta jooksul;
2) Projektijuht peab vastama miinimumnõudena samaaegselt vähemalt järgmistele tingimustele:
· olema vähemalt kõrgharidusega;
· peab eelneva 60 kuu jooksul olema vähemalt kahe sarnase mahu ja skoobiga uuringu projektijuhtimise kogemusega kestvusega vähemalt 6 kuud projektijuhtimise kohta
3) sotsiaalteadlane(sed) peavad vastama miinimumnõudena samaaegselt vähemalt järgmistele tingimustele: 
- olema vähemalt magistrikraadi või sellega võrdsustatud kvalifikatsiooniga;
- omab vähemalt viie aasta pikkust töökogemust eluasemevaldkonnaga ja/või sotsiaalteaduste andmeanalüüsiga seonduvalt seonduvalt;
4) IT- ja andmebaaside ekspert peab omama:
- Infosüsteemide integratsiooni ja andmevoogude pädevus
- GIS- ja ruumiandmete halduse kogemus
- Andmebaaside arhitektuuri kompetents
- Turbe ja andmekaitse pädevus
5) Ruumiloome ekspert peab vastama miinimumnõudena vähemalt järgmisele tingimusele:
· olema vähemalt kõrgharidusega ruumiloome valdkonnas (arhitektuur, ruumiline planeerimine); 
· on vähemalt Volitatud arhitekt, tase 7 kutsega või Ruumilise keskkonna planeerija, tase 7 kutsega või samaväärne. Samaväärseks loetakse vähemalt samale kutsetasemele vastavat välismaa pädeva asutuse poolt välja antud kutset Kutseseaduse tähenduses.

Pakkumuses tuleb välja tuua meeskonna olulisemate liikmete kirjeldus koos rollide jaotusega.

Meeskonda peavad kuuluma eksperdid, kes valdavad kõiki uurimisküsimustes nimetatud teemasid ning uurimismeetodeid.

Soovituslik on kaasata meeskonda doktorante ja magistrante (pakkumuste hindamisel kriteerium 1.3. Uurimisteema ja tulemuste mõju uuringuvaldkonna arengule Eestis, sh uuringu mõju valdkonna järelkasvule ja jätkusuutlikkusele). 

Juhul, kui projekti elluviimisel on plaanis kasutada alltöövõtjaid (juriidilised või füüsilised isikud, kes ei ole konsortsiumi liikmed), tuleb pakkumuse koosseisus esitada plaanitud alltöövõtjate nimed ja juriidiliste isikute puhul registrikoodid, näidates ära alltöövõtjate kvalifikatsiooni ja pädevused ning nende poolt projektis osutatavad teenused, koos hinnangulise maksumusega. 

Projekti on lubatud kaasata väliseksperte ja Eesti praktikuid väljastpoolt konsortsiumi. Pakkumuses tuua välja loetelu institutsioonidest/organisatsioonidest, kellega koostöö on vajalik uuringutulemuste saavutamiseks.
Eelarve on kuni 750 405€ (sisaldab km).
Metoodika
Mudeli puhul peab olema tagatud:
· algoritmiline läbipaistvus,
· otsustusloogika selgitavus,
· dokumenteeritud kaalude valiku põhjendus,
· huvide konflikti vältimise mehhanism.
Vt ka tulemused / väljundid > ootused mudeli dokumentatsioonile.
Projekti kestus on kuni 2 aastat. 
Pakkuja soovitab töö etappideks jagamise, soovitavalt lisab ajakava Gantti tabelina.
Pakkuja koostab interaktsiooniplaani (sh eri osapoolte kaasamine) ja/või kommunikatsiooniplaani ning riskide maandamise plaani.
Uuringu juhtimine ja koostöö. Uuringu läbiviimise koordineerimiseks moodustab ETAG rakendusuuringu juhtkomisjoni, kuhu kuulub kuni 7 liiget. Juhtkomisjoni kuulub vähemalt 2/3 ulatuses probleemipüstituse koostanud partnerite esindajad või nende poolt nimetatud liikmed, uuringu täitja ja vajadusel väliste ekspertide esindajad. 
Kaasata tuleb Kliimaministeeriumi, Sotsiaalministeeriumi, Majandus- ja Kommunikatsiooniministeeriumi, Kultuuriministeeriumi ja Maa- ja ruumiameti esindaja. Lisaks teha koostööd uuringu “Maakasutuse juhtimistöölaud” läbiviijatega. Välja tuleb pakkuda koostöö korraldus. 
Uuringu täitja esitab juhtkomisjonile kaks korda aastas (erandjuhtudel, kui eelnevalt kokku lepitud, siis sagedamini) kirjaliku kokkuvõtte projekti sisulise töö käigust ja vahetulemuste saavutamisest vormis, mille töötab välja ETAG.
Juhtkomisjon jälgib ja vajadusel suunab uuringu teostamist ning kooskõlastab uuringu tegevuste ning eelarve muudatused.
Projekti raames loodud tarkvara, andmebaasid ja mudelitega seonduvad õigused reguleeritakse teenuslepingus. Intellektuaalomandi õiguste jagamine toimub vastavalt Eesti ja EL-i õigusaktidele, soodustades teadus- ja arendustegevuse jätkusuutlikkust. 


	Oodatav tulemus/ väljundid

	Uus seiresüsteem aitab töötada välja konkreetseid meetmeid soodustamaks eluasemearendusi, mis täidavad eelmääratud avaliku huvi kriteeriume (sh taskukohaste eluasemete osakaalu suurendamine konkreetses piirkonnas, ligipääsetavus, jätkusuutlik ehitus, ühistranspordist lähtuv planeerimine, sotsio-ruumilise segregatsiooni vältimine jne).
Seiresüsteem aitab otsustusprotsessides soodustada sisuliste ehitus- ja planeeringunõuete leevendamist (tiheasustuses), et suurendada üleüldist eluasemete pakkumist kõigi ühiskonnagruppide vaates. Segregatsiooni vähendamise huvides oleks oluline, et uut elamufondi rajataks olemasoleva hoonestuse vahele, kuid sel on tihti erinevaid planeeringulisi, omandialaseid ja ehituslikke takistusi, samuti ei tohiks sellised arendused avaldada potentsiaalset ohtu elukeskkonna kvaliteedi halvenemisele ehitusliku keskkonna liigse tihendamise ja rohealade vähendamise kaudu.
Seiresüsteemil on esmatähtis roll regionaalset tasakaalustatust toetava maapoliitika arendamisel – avalik sektor maaomanikuna saab väga palju mõjutada, kes, mida, kui palju, kellele ehitab, ning seeläbi mõjutada eluasemete hindu. Avalik sektor on teistes riikides ja linnades lisaks oma varudele ostmas kokku ka maad turult, et seda mõistlikult ja sotsiaalselt õiglaselt anda taaskasutusse eluasemete rajamiseks.
Uuringus saab siduda eluasemete taskukohasuse seire teema riigi maaportfelli ülevaate ja kitsenduste koondamisega ühtsesse andmepilti. Praegu on eluasemepoliitika ja riigimaa strateegia käsitletud eraldiseisvate teemadena, kuid tegelikkuses määrab just riigi maavalduste paiknemine ja kasutuspotentsiaal selle, kus ja kuidas on võimalik taskukohast eluasemefondi juurde luua.
Selle põhimõttega seotult võiks rakendusuuringu üheks alategevuseks olla andmekihtide integreerimine, mis võimaldab kaardirakenduses kuvada koos:
-    eluasemete taskukohasuse, kättesaadavuse ja energiatõhususe andmeid,
-    riigimaa ja muude avaliku sektori kinnistute paiknemist, kasutusviise ja kitsendusi (nt looduskaitse, planeeringud, infrastruktuuri piirangud).
Selline andmeühendus looks tõenduspõhise aluse riigi maapoliitika ja eluasemepoliitika koostoime juhtimiseks, toetaks riigimaa strateegilist väärindamist ning looks tugeva seose eluasemete kättesaadavuse ja ruumilise arengu regionaalse tasakaalu vahel.

Ootused mudeli dokumentatsioonile:
1. Ülesehitus: kirjeldab eesmärke, ulatust, eeldusi ja struktuuri. 
2. Metoodikaaruanne: detailselt kirjeldatakse kasutatud meetodeid ja algoritme.
3. Andmete loend: loetleb kõik mudelis kasutatavad andmeallikad.
4. Mudeli kalibreerimise ja valideerimise aruanne: näitab, kuidas mudel kalibreeriti (kasutades ajaloolisi andmeid) ja valideeriti (testides selle täpsust vaadeldud tulemuste suhtes). 
5. Ülesehitus on selge kirjeldus eesmärkidest, ulatusest, kasutusjuhtudest, eeldustest ja piirangutest.
6. Metoodikaaruanne sisaldab detailset ülevaadet kasutatud analüüsimeetoditest (nt mitmekriteeriumiline otsustusanalüüs, ruumiline modelleerimine, stsenaariumianalüüs).
7. Andmete loend sisaldab kõigi andmeallikate kirjeldus (sh, kuid mitte ainult andmete omanik (asutus), uuendussagedus, resolutsioon, kasutustingimused).
8. Kalibreerimise ja valideerimise aruanne sisaldab ammendavat selgitust mudeli treenimisest, valideerimisest ning täpsuse hindamisest. Sealjuures tuleb esitada ka mudeli graafiline selgitav analüüs, näiteks mudeli sisendparameetrite olulisus jmt asjakohased ülevaated, mille alusel mudelit hinnata.
9. Dokumentatsioon tuleb selgelt jagada kaheks osaks:
a) mudeli treenimine ja selle kordamine koos valideerimisega;
b) mudeli rakendamine.
10. Mudel peab sisaldama ebakindluse hindamise komponenti (nt tundlikkusanalüüs, stsenaariumite hajuvusanalüüs) ning esitama tulemused koos usaldusvahemikega.

